Koordinatės: 35°17′47″ p. pl. 149°07′46″ r. ilg.﻿ / ﻿35.29639°š. pl. 149.12944°r. ilg.﻿ / 35.29639; 149.12944


| Australijos nacionalinė biblioteka |
| --- |
|  |
|  |
| **Įkurta** | 1960 |
| **Vieta** | Kanbera,  Australija |
| **Lankytojai** | 574 tūkst. (2018/19) |
| **Bibliotekos fondas** | 7,7 mln. vnt. |
| **Darbuotojai** | 365 |
| **Interneto svetainė** | www.nla.gov.au |

**Australijos nacionalinė biblioteka** (angl. *National Library of Australia*), anksčiau – **Sandraugos nacionalinė biblioteka** (angl. *Commonwealth National Library*) ir **Sandraugos parlamentinė biblioteka** (angl. *Commonwealth Parliament Library*) – valstybinė biblioteka Australijoje, Kanberoje, didžiausia šalyje. Įkurta 1960 m. Australijos Sandraugos parlamentinės bibliotekos pagrindu. Bibliotekos fonduose yra apie 7,7 mln. knygų, žurnalų, rankraščių, mikrofilmų, žemėlapių, vaizdo ir garso dokumentų (2019).

Istorija
--------

Biblioteka ir Berlio Grifino ežeras 2010 m. rudenį
1901 m. naujojo Australijos federacinio parlamento reikmėms įkurta Australijos Sandraugos parlamentinė biblioteka. 1927 m. kartu su parlamentu biblioteka perkelta iš Melburno į Kanberą. Biblioteka kaupė ne tik parlamentinę, bet ir nacionalinę medžiagą, todėl, siekiant atskirti abu rinkinius, nuo 1923 m. buvo vadinama dviem vardais: „Sandraugos parlamentine biblioteka" ir „Sandraugos nacionaline biblioteka". 1960 m. parlamento priimtu įstatymu abi dalys formaliai atskirtos: įkurta Australijos nacionalinė biblioteka. 1968 m. nacionaliniai rinkiniai perkelti į naują pastatą Berlio Grifino ežero pakrantėje. Architektų bendrovės „Bunning and Madden" projektuotas pastatas 2004 m. įtrauktas į Australijos kultūros paveldo sąrašą.

Fondai ir veikla
----------------

Bibliotekoje sukaupta gausiausia pasaulyje medžiaga apie Australiją ir australus nuo ankstyviausių europiečių darbų apie Nežinomą Pietų Žemę iki naujausių šių laikų leidinių. Bibliotekos fonduose yra ir Azijos bei Okeanijos rinkiniai. Bibliotekos fondus sudaro ne tik spausdinti, bet ir internetiniai leidiniai, rankraščiai, paveikslai, garsinė ir vaizdinė medžiaga. 94,1 % bibliotekos fondų – suskaitmeninti (2019 m. duomenys) ir pasiekiami per internetinį katalogą. Iki 2019 m. birželio bibliotekoje suskaitmeninta virš 5,5 mln. vienetų, beveik visi prieinami bibliotekos prižiūrimame „Trobe" internetiniame archyve. Biblioteka prižiūri ir Australijos internetinių svetainių archyvavimo „PANDORA" projektą. Pagal Australijos autorinių teisių įstatymą bibliotekai priklauso visų Australijoje išleistų leidinių privalomasis egzempliorius.

Šaltiniai
---------

1. 1 2  *Facts and Figures*, National Library of Australia. Archyvuota 2019-12-02. Nuoroda tikrinta 2020-05-14.
2. ↑  Audronė Glosienė, *Australijos nacionalinė biblioteka*, Visuotinė lietuvių enciklopedija, 2020 m. vasario 27 d. Nuoroda tikrinta 2020-05-06.
3. 1 2  *Collection statistics*, National Library of Australia. Archyvuota 2020-04-21. Nuoroda tikrinta 2020-05-14.
4. ↑  *History of the Library*, National Library of Australia. Archyvuota 2020-04-17. Nuoroda tikrinta 2020-05-14.
5. ↑  *National Library of Australia and Surrounds, Parkes Pl, Parkes, ACT, Australia*, Australian Heritage Database. Australian Government, Department of Agriculture, Water and the Environment. Archyvuota 2020-05-14. Nuoroda tikrinta 2020-05-14.
6. ↑  *Collections*, National Library of Australia. Nuoroda tikrinta 2020-05-06.
7. ↑  *Digitisation of Library collections*, National Library of Australia. Archyvuota 2020-03-28. Nuoroda tikrinta 2020-05-14.

Nuorodos
--------


|  |  |
| --- | --- |
|  | **Vikiteka: Australijos nacionalinė biblioteka** – vaizdinė ir garsinė medžiaga  |

* National Library of Australia
* National Library of Australia Catalogue
* Trove